# Montesa Indiana

La Montesa Indiana fou un model de ciclomotor que fabricà Montesa entre 1968 i 1973, amb un total de 29.900 unitats produïdes. Al llarg de la seva vida comercial es fabricà en dues versions correlatives idèntiques, totes dues amb les següents característiques: motor de dos temps monocilíndric refrigerat per aire de 48,7 cc, bastidor monobiga o "espina de peix" en tub d'acer autoportant, frens de tambor i amortidors de forquilla convencional davant i telescòpics darrere. La Indiana era una versió especial per al mercat nord-americà del Ciclo Montesa, del qual gairebé només diferia pel color del dipòsit -groc tipus Texas en comptes de vermell-, el manilar més gros, el filtre d'aire i algun altre petit detall estètic.

## Història

Montesa començà la producció de ciclomotors a gran escala a mitjan dècada de 1960, ja que la major capacitat de producció que li proporcionà la nova fàbrica d'Esplugues de Llobregat li permeté d'expandir la seva gamma de producte. Aquesta activitat es mantingué en alça fins als inicis de la dècada de 1970, quan passà a ser complementària del desenvolupament de models de fora d'asfalt, sector que des d'aleshores esdevingué el principal de l'empresa. Els ciclomotors Montesa acostumaven a ser una reproducció a escala reduïda dels models superiors de la marca i duien motors de la firma alemanya Jlo (concretament, del model G50), els quals fabricava sota llicència l'empresa catalana.

## Característiques

La Indiana era gairebé idèntica al Ciclo Montesa, motiu pel qual algunes dades tècniques no conegudes s'han completat amb les que hi ha documentades d'aquest altre model.

### Fitxa tècnica

Montesa Indiana :
| Id. Model | 17M | Al mig: Ciclo Montesa del volts de 1967. La Indiana era quasi idèntica, però en color groc. |
| Núm. Sèrie | 17M0001- | Al mig: Ciclo Montesa del volts de 1967. La Indiana era quasi idèntica, però en color groc. |
| Anys | 1968 - 1973 | Al mig: Ciclo Montesa del volts de 1967. La Indiana era quasi idèntica, però en color groc. |
| CC | 48,76 | Al mig: Ciclo Montesa del volts de 1967. La Indiana era quasi idèntica, però en color groc. |
| Diàmetre x Carrera | 38 x 43 mm | Al mig: Ciclo Montesa del volts de 1967. La Indiana era quasi idèntica, però en color groc. |
| Compressió | 8:1 | Al mig: Ciclo Montesa del volts de 1967. La Indiana era quasi idèntica, però en color groc. |
| CV | 1,6 a 6.400 rpm | Al mig: Ciclo Montesa del volts de 1967. La Indiana era quasi idèntica, però en color groc. |
| Carburador | Irz 8 mm | Al mig: Ciclo Montesa del volts de 1967. La Indiana era quasi idèntica, però en color groc. |
| Canvi | 3 velocitats | Al mig: Ciclo Montesa del volts de 1967. La Indiana era quasi idèntica, però en color groc. |
| Suspensió davant | Telescòpica | Al mig: Ciclo Montesa del volts de 1967. La Indiana era quasi idèntica, però en color groc. |
| Suspensió darrera | Oscil·lant | Al mig: Ciclo Montesa del volts de 1967. La Indiana era quasi idèntica, però en color groc. |
| Pneumàtic davant | 2,25 x 18" | Al mig: Ciclo Montesa del volts de 1967. La Indiana era quasi idèntica, però en color groc. |
| Pneumàtic darrera | 2,25 x 18" | Al mig: Ciclo Montesa del volts de 1967. La Indiana era quasi idèntica, però en color groc. |
| Frens davant | Tambor 100 mm | Al mig: Ciclo Montesa del volts de 1967. La Indiana era quasi idèntica, però en color groc. |
| Frens darrera | Tambor 100 mm | Al mig: Ciclo Montesa del volts de 1967. La Indiana era quasi idèntica, però en color groc. |
| Pes en sec | 52 kg | Al mig: Ciclo Montesa del volts de 1967. La Indiana era quasi idèntica, però en color groc. |
| Capacitat dipòsit | 9 l | Al mig: Ciclo Montesa del volts de 1967. La Indiana era quasi idèntica, però en color groc. |
| Color dipòsit | Groc | Al mig: Ciclo Montesa del volts de 1967. La Indiana era quasi idèntica, però en color groc. |
| Al mig: Ciclo Montesa del volts de 1967. La Indiana era quasi idèntica, però en color groc. ||

## Notes

* ↑ El total inclou les unitats produïdes del model Ciclo entre 1965 i 1972.

## Referències

* ↑ «Números de chasis - Montesa» (en castellà). lamaneta.org. [Consulta: 5 desembre 2014].
* 1 2 «Marca: Montesa / Tipo: Indiana» (JPG. Revista Catálogo Español 1969 escanejada) (en castellà). motoguapa.com. Motociclismo, 1969. [Consulta: 15 juny 2017].
* ↑ «Historia de Montesa. 1962-1968» (en castellà). honda-montesa.es. Montesa Honda. [Consulta: 15 juny 2017].
* ↑ Herreros, Francisco; Aznar, José Luis. «La autarquía de los años cuarenta». A: Historia del motociclismo en España (en castellà). Barcelona: RACC, 1998, p. 59. ISBN 84-920886-5-6.
* ↑ «Ciclo Montesa. Anys 1965 - 1967». mnactec.cat. Museu de la Ciència i de la Tècnica de Catalunya, 01-01-2015. Arxivat de l'original el 3 d’octubre 2017. [Consulta: 15 juny 2017].
* ↑ «Model Indiana». montesaweb.com, 2008. [Consulta: 25 juny 2017].

## Enllaços externs

* Article al Web Amoticos.org sobre els ciclomotors Montesa (castellà)